Kaitseminister: Soome võib kriisi korral taastada jalaväemiinide tootmise
#000003
Soome kaitseminister Jussi Niinistö teatas reedel, et jalaväemiine asendav relvasüsteemi esimene versioon saab valmis aasta jooksul. Samas rõhutas Sinise Tuleviku ridadesse kuuluv kaitseminister, et Soome on võimeline võimaliku kriisi korral ka jalaväemiine uuesti tootma hakata.
#000005
Ottawa leping on rahvusvaheline lepe, mis keelab jalaväemiinide kasutamise, tootmise, müügi, ladustamise ja transpordi. Sellega on praeguseks liitunud rohkem kui 150 riiki. Endiselt pole sellega liitunud 37 riiki, nende seas näiteks ka Venemaa, USA, India, Iisrael, Hiina ja mõlemad Koread
#000006
Soome liitus lepinguga 2011. aastal ning oli liitudes viimane Euroopa Liidu liikmesriik, kes polnud lepingule veel allkirja andnud. Soome sisepoliitikas oli tegu väga vastuolulise ja vaidlusi põhjustanud sammuga, sest jalaväemiinid olid olnud aastakümneid riigikaitse üks olulisemaid komponente. Liitumist leppega toetasid tookord rahuaktivistid, Erkki Tuomioja juhitud välisministeerium ja president Tarja Halonen, kaitseministeerium oli aga vastu. Seetõttu on mitmed poliitikud ja eksperdid nõudnud ka hiljem, et Soome Ottawa lepingust lahti ütleks.
#000007
Praeguseks on Soome hävitanud suurema osa ladudes olnud jalaväemiinidest. Kõiki pole siiski hävitatud, sest neid läheb vaja näiteks ka ajateenijate väljaõppel, vahendas Yle.
#000008
Kohe pärast Ottawa lepinguga liitumist asus Soome välja mõtlema süsteemi, mis seda võimekust muul viisil asendaks. Nüüd kinnitaski kaitseminister Niinistö ajalehele Keskisuomalainen, et uue relvasüsteemi esimene versioon valmib aasta jooksul. Sisuliselt on süsteemi näol tegu lõhkelaengutega, mida saab sarnaselt jalaväemiinidega paigaldada, kuid erinevalt jalaväemiinidest pannakse need plahvatama kaugjuhtimise teel.
#000009
Samas märkis kaitseminister, et Soomel on võimekus jalaväemiinide tootmisega kiirkorras uuesti alustada, kui on tekkinud kriisiolukord ning kui konfliktis osalevad riigid loobuvad varasematest rahvusvahelistest lepetest.
#000010
"Ottawa lepinguga on meil keelatud olla valmis jalaväemiinide arendamiseks ja tootmiseks. Teoreetiliselt on võimalik suhteliselt lihtsalt alustada keelatud miinide tootmist. Tegu pole mingi raketiteadusega," selgitas ta.
#000011
Ka president Sauli Niinistö ütles hiljuti ringhäälingus presidenditesti küsimustele vastates, et jalaväemiinide juurde naasmine on võimalik, kui rahvusvahelisi leppeid on laiemalt rikkuma hakatud.
#000012
Ministeerium: jalaväemiinide kasutamine ei heidutaks vaenlast, aga takistaks liitlasi
#000013
Soome hakkab uurima, kuidas idapiiri moodsate miinidega kindlustada
#000015
Eesti kirjanduse päeva algus Toompeal
#000016
Kabemeistrivõistlustel on enne viimast vooru põnevad tabeliseisud
#000024
Ukraina andmeil koondab Venemaa vägesid lõunarindele
#000026
USA õhujõudude kindral: sõda Hiinaga võib puhkeda juba 2025. aastal
#000027
Sõja 338. päev: Briti luure hinnangul Venemaa liialdab jutuga oma edust
#000028
Analüütik: Kreml usub, et saab Vene rahva apaatia najal sõda jätkata
#000031
Bloomberg: Venemaa valmistub suurpealetungiks veebruaris või märtsis
#000032
Iisraelis hukkus terrorirünnakus sünagoogile seitse inimest
#000033
Pühapäeva tuleb pilvine, aga sajuta
#000035
Poole sajandiga võivad kaduda kohanimedest pea pooled
#000037
Üha enam Eesti lapsi ja noori haigestub vähki
#000039
Rannarootsi muuseumis on tehtud Ukraina heaks 55 varjevõrku
#000046
Ornitoloogiaühing kutsub aias askeldavaid linde vaatlema
#000047
Eesti tahab vältida Euroopa ühisturu killustumist
#000048